Gandia crea el primer viver forestal
04 abril 2024

## Gandia crea el primer viver forestal04 abril 2024Última actualització: 04 abril 2024

![](../gestion/img/3fb69cdc6c178fb8fceb04c09ededa2c1b659c3e4255d931293a70b6fd290fc0.jpg)  
  

La primera tinenta d’Alcaldia i regidora de Medi Ambient, Sostenibilitat i Emergència climàtica, **Alícia Izquierdo**, ha anunciat la posada en marxa d’un viver forestal propi, a l’hivernacle municipal, on s’estan produint ja plantons de ribera. Està finançat amb fons europeus Next Generation, ja que s’emmarca en el projecte de renaturalització i mitigació d’inundacions al barranc de Beniopa, un dels principal destinataris de les plantes de ribera, juntament el riu Serpis o l’Anella Verda.

«El projecte que ara tenim en marxa té com a un dels principals objectius regenerar els ecosistemes propis del nostre barranc mitjançant la reintroducció de les espècies que en són característiques. Per això hem d'anticipar-nos i començar ja a crear un nou viver on, a partir de material (llavors i esqueixos) que arrepleguem del camp amb un estricte control de procedència, farem créixer tots els plançons que necessitem».

Així, s’hi plantaran xops blancs, salzes de dues espècies, baladres, i moltes herbes pròpies de l'hàbitat de rius i barrancs, de manera que el canyar serà substituït per un nou paisatge dominat per arbredes, “on podrà establir-se de nou moltíssimes espècies de fauna, especialment aus, però també mamífers i infinitat d'espècies d'insectes i on tindrem un nou corredor biològic per al gaudi de la ciutadania”, ha explicat Izquierdo.

[Twittear](https://twitter.com/share)